CELEX: 32021D1181
Language: bg
Date: 2021-07-13 00:00:00
Title: Решение (ЕС) 2021/1181 на Съвета от 13 юли 2021 година относно позицията, която трябва да се заеме от името на Европейския съюз в рамките на Комитета по търговията, създаден със Споразумението за свободна търговия между Европейския съюз и Социалистическа република Виетнам, във връзка с приемането на процедурния правилник на посочения комитет

19.7.2021   
               
               
                  BG
               
               
                  Официален вестник на Европейския съюз
               
               
                  L 256/99
               
            
         РЕШЕНИЕ (ЕС) 2021/1181 НА СЪВЕТА
         от 13 юли 2021 година
         относно позицията, която трябва да се заеме от името на Европейския съюз в рамките на Комитета по търговията, създаден със Споразумението за свободна търговия между Европейския съюз и Социалистическа република Виетнам, във връзка с приемането на процедурния правилник на посочения комитет
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91, параграф 1, член 100, параграф 2 и член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за свободна търговия между Европейския съюз и Социалистическа република Виетнам (наричано по-нататък „Споразумението“) беше сключено от Съюза с Решение (ЕС) 2020/753 на Съвета (1) и влезе в сила на 1 август 2020 г.
                  
               
                     (2)
                  
                  
                     Съгласно член 17.1, параграф 4, буква е) от Споразумението Комитетът по търговията, създаден със Споразумението (наричан по-нататък „Комитетът по търговията“), може да приеме свой процедурен правилник.
                  
               
                     (3)
                  
                  
                     По време на първото си заседание Комитетът по търговията трябва да приеме свой собствен процедурен правилник, както е предвидено в Споразумението.
                  
               
                     (4)
                  
                  
                     Поради това е целесъобразно да се установи позицията, която трябва да се приеме от името на Съюза в рамките на Комитета по търговията във връзка с приемането на процедурния правилник на Комитета по търговията, за да се гарантира ефективното изпълнение на Споразумението.
                  
               
                     (5)
                  
                  
                     Позицията на Съюза в рамките на Комитета по търговията следва следва да се основава на приложения проект на решение на Комитета по търговията,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на първото заседание на Комитета по търговията, създаден със Споразумението за свободна търговия между Европейския съюз и Социалистическа република Виетнам, във връзка с приемането на процедурния правилник на Комитета по търговията, се основава на проекта на решение на Комитета по търговията (2).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 13 юли 2021 година.
            
               
                  За Съвета
               
               
                  Председател
               
               A. ŠIRCELJ
            
         
         
            (1)  Решение (ЕС) 2020/753 на Съвета от 30 март 2020 г. за сключване на Споразумението за свободна търговия между Европейския съюз и Социалистическа република Виетнам (ОВ L 186, 12.6.2020 г., стр. 1).
         
            (2)  Вж. документ ST 10040/21 на http://register.consilium.europa.eu.